മുഈനലി തങ്ങളുടെ നടപടി തെറ്റ് അദ്ദേഹത്തെ അക്കാര്യം ബോധ്യപ്പെടുത്തിയെന്ന് സാദിഖ് അലി ശിഹാബ് തങ്ങള് അസഭ്യം വിളിച്ച റാഫി പുതിയകടവിനെ മുസ്ലിം ലീഗ് സസ്പെന്ഡ് ചെയ്തു മുഈനലിയുടെ കാര്യത്തില് തീരുമാനം പിന്നീട് മാപ്പു പറയിപ്പിച്ച് നടപടി ഒഴിവാക്കാന് നീക്കം മലപ്പുറം: പാണക്കാട് തങ്ങള് കുടുംബത്തിലെ അംഗമായ മുഈനലി പി കെ കുഞ്ഞാലിക്കുട്ടിക്കെതിരെ ഉന്നയിച്ച വിമര്ശനം ലീഗില് വന് വിവാദമായി മാറുന്ന പശ്ചാത്തലത്തില് നിലപാട് കൈക്കൊള്ളാന് വേണ്ടി ചേര്ന്ന ലീഗ് യോഗത്തില് കാര്യമായ നടപടികളില്ല. വാര്ത്താസമ്മേളനത്തില് അതിക്രമിച്ചു കയറി തങ്ങളെ തെറിവിളിച്ച ലീഗ് പ്രവര്ത്തകന് റാഫി പുതിയ കടവിനെ പാര്ട്ടിയില് നിന്നും സസ്പെന്ഡ് ചെയ്തു. മുഈനലിക്കെതിരെ എന്തു നടപടി കൈക്കൊള്ളണം എന്ന കാര്യത്തില് തീരുമാനം ലീഗ് അധ്യക്ഷന് ഹൈദരലി ശിഹാബ് തങ്ങള് തീരുമാനിക്കും. ലീഗ് ഉന്നതാധികാര സമിതി യോഗത്തിന് ശേഷം സാദിഖലി ശിഹാബ് തങ്ങളാണ് ഇക്കാര്യം വാര്ത്താസമ്മേളനത്തില് അറിയിച്ചത്. അതേസമയം, തങ്ങള് കുടുംബത്തിന്റെ പാരമ്ബര്യം മുഈനലി ലംഘിച്ചതായും കോഴിക്കോട് നടന്ന വാര്ത്താസമ്മേളനത്തില് മുഈനലി പങ്കെടുത്തത് ഉചിതമായില്ലെന്നും യോഗം വിലയിരുത്തി. ഇക്കാര്യത്തില് എന്ത് തീരുമാനം കൈക്കൊള്ളം എന്ന കാര്യത്തില് പിന്നീട് തീരുമാനം കൈക്കൊള്ളും. ഒറ്റയ്ക്ക് അഭിപ്രായം പറയുന്ന പാരമ്ബര്യമല്ല പാണക്കാട് കുടുംബത്തിന്റേത്. മുഈനലിയുടെ പ്രവൃത്തി ചെയ്യാന് പാടില്ലാത്തതായിരുന്നു. മുഈനലിയുടെ പ്രവൃത്തി തെറ്റായിരുന്നെന്ന് ഹൈദരലി ശിഹാബ് തങ്ങളെ ബോധ്യപ്പെടുത്തി അന്തിമ തീരുമാനം കൈക്കൊള്ളും. ഒറ്റപ്പെട്ട് അഭിപ്രായം പറയുന്ന ഒരു പാരമ്ബര്യം അല്ല പാണക്കാട് കുടുംബത്തിനുള്ളത്. അത് ലീഗിന്റെ കാര്യങ്ങളായാലും പൊതുസമൂഹത്തെ സംബന്ധിക്കുന്ന മറ്റ് കാര്യങ്ങളായാലും. കൂട്ടായ ചര്ച്ചയിലൂടെ ഉള്ള തീരുമാനം കുടുംബത്തിലെ മുതിര്ന്ന ആളാണ് പറയുക. ഇവിടെ അത് ലംഘിക്കപ്പെട്ടു. അക്കാര്യം മുഈനലിയെ ബോധ്യപ്പെടുത്തിയിട്ടുണ്ട്. വിഷയം എന്തുതന്നെയായാലും അവിടെ ചെയ്തത് ശരിയോ തെറ്റോ എന്നാണ് കുടുംബം വിലയിരുത്തിയത്. അത് തെറ്റാണ് എന്നാണ് കുടുംബത്തിന്റെ വിലയിരുത്തല്. പത്രസമ്മേളനത്തില് അദ്ദേഹം ഉന്നയിച്ച ആരോപണ വിഷയങ്ങള് ചര്ച്ച ചെയ്തില്ല. സാദിഖ് അലി ശിഹാബ് തങ്ങള് പറഞ്ഞു. ചന്ദ്രികയെ ഉപയോഗിച്ച് കള്ളപ്പണം വെളുപ്പിച്ചെന്ന ആരോപണം അടിസ്ഥാനരഹിതമാണെന്ന് ഇ.ടി. മുഹമ്മദ് ബഷീര് എംപി പറഞ്ഞു. ലീഗിന്റെ ഒരു നേതാവും കള്ളപ്പണം വെളുപ്പിച്ചിട്ടില്ല. ലീഗില് യാതൊരുവിധ വിഭാഗീയതയുമില്ല. ജനാധിപത്യപരമായ ചര്ച്ചകളാണ് നടക്കുന്നതെന്നും അദ്ദേഹം പറഞ്ഞു. പാര്ട്ടി പത്രമായ ചന്ദ്രികക്കെതിരായ ആരോപണങ്ങള് ഖണ്ഡിക്കാന് മുസ്ലിം ലീഗ് ആസ്ഥാനത്ത് വ്യാഴാഴ്ച വിളിച്ച വാര്ത്തസമ്മേളനത്തിലാണ് മുഈനലി തങ്ങള്ക്കെതിരെ പ്രവര്ത്തകന് അസഭ്യം പറഞ്ഞത്. പാര്ട്ടിയുടെ നിയമപരമായ കാര്യങ്ങളുടെ ചുമതലയുള്ള അഡ്വ. മുഹമ്മദ് ഷായോടൊപ്പമാണ് ഹൈദരലി തങ്ങളുടെ മകന് കൂടിയായ മുഈനലി തങ്ങള് വാര്ത്തസമ്മേളനത്തിനെത്തിയത്. കണക്കുകള് നിരത്തി മുഹമ്മദ് ഷാ പറഞ്ഞവസാനിപ്പിച്ചപ്പോഴാണ് മുഈനലി തങ്ങള് ഇടപെട്ടത്. പാണക്കാട് കുടുംബം ശിഹാബ് തങ്ങളുടെ കാലം മുതല്തന്നെ പാര്ട്ടി സാമ്ബത്തികകാര്യങ്ങളില് ഇടപെടാറില്ലെന്ന് മുഈനലി വ്യക്തമാക്കി. ചന്ദ്രികയുടെ പണമിടപാട് നടത്തിയത് ഫിനാന്സ് ഡയറക്ടറായ മുഹമ്മദ് ഷമീറാണ്. കുഞ്ഞാലിക്കുട്ടി കൈകാര്യം ചെയ്യേണ്ട ഫണ്ട് വിശ്വസ്തനായ ഷമീറിനെ ഏല്പിച്ച കുഞ്ഞാലിക്കുട്ടി തന്നെയാണ് പ്രശ്നങ്ങളുടെ ഉത്തരവാദിത്തം ഏറ്റെടുക്കേണ്ടതെന്നും മുഈനലി തുറന്നടിച്ചു. ഇതോടെയാണ് സംസ്ഥാന കമ്മിറ്റി ഓഫിസിലെ സ്ഥിരം സാന്നിധ്യമായ റാഫി പുതിയകടവ് മുഈനലി തങ്ങള്ക്കെതിരെ ഭീഷണി മുഴക്കി പാഞ്ഞടുത്തത്. കുഞ്ഞാലിക്കുട്ടിക്കെതിരെ പറയാന് നീ ആരാണെടോ എന്ന് ചോദിച്ച റാഫി പുറത്തിറങ്ങിയാല് കാണിച്ചു തരാമെന്നും ഭീഷണിമുഴക്കി. പിന്നീട് തെറിയഭിഷേകം നടത്തിയ ഇയാളെ ലീഗ് ഓഫിസിലുണ്ടായിരുന്ന മറ്റു പ്രവര്ത്തകര് പിടിച്ചു മാറ്റുകയായിരുന്നു. Stories you may Like